open-index/open-wikipedia-markdown huggingface dataset:
யாங் டி பெர்துவான் மூடா

**யாங் டி பெர்துவான் மூடா** (ஆங்கிலம்: *Crown Prince*; மலாய்: *Yang di-Pertuan Muda* அல்லது *Putera Mahkota*) என்பது மலாய் தீவுக்கூட்டத்தின் 9 மாநிலங்களின் பாரம்பரிய ஆட்சியில், அரச முடியாட்சியின் அரியணைக்குத் தகுதி பெறும் ஓர் ஆண் வாரிசைக் குறிக்கும் பதவிப் பெயர் ஆகும். இதை **பட்டத்து இளவரசர்** என்றும் குறிப்பிடுவது வழக்கம்.

உலகளாவிய நிலையில் அரியணைக்குத் தகுதி பெறும் ஓர் ஆண் வாரிசை *கிரீடத்து இளவரசர்* அல்லது *பரம்பரை இளவரசர்* அல்லது *பட்டத்து இளவரசர்* என்றும்; இந்தப் பட்டத்திற்கு தகுதி பெறும் ஒரு பெண்ணை *கிரீடத்து இளவரசி* (*Crown Princess*) அல்லது *பட்டத்து இளவரசி* என்றும் அழைப்பது வழக்கம். 

முந்தைய வரலாற்றுக் காலங்களில், பட்டத்து இளவரசர் பாணியில் இருக்கும் ஒரு நபரின் மனைவியையும் பட்டத்து இளவரசி என்று அழைப்பது உண்டு. பட்டத்து இளவரசர் எனும் வார்த்தை, ஒரு சிம்மாசனத்திற்கான முதல் வரிசையில் (*First-in-line*) இருக்கும் நபரைக் குறிப்பிடும் சொல்லாகப் பயன்படுத்தப்பட்டு உள்ளது.

## மலேசியாவில் பயன்பாடு

* ஜொகூர் – துங்கு மக்கோத்தா (*Tunku Mahkota*) 
* கெடா – ராஜா மூடா (*Raja Muda*) 
* கிளாந்தான் – துங்கு மக்கோத்தா (*Tengku Mahkota*) 
* நெகிரி செம்பிலான் – துங்கு பெசார் (*Tunku Besar*)  
* பகாங் – துங்கு மக்கோத்தா (*Tengku Mahkota*)  
* பேராக் – ராஜா மூடா (*Raja Muda*) 
* பெர்லிஸ் – ராஜா மூடா (*Raja Muda*)  
* சிலாங்கூர் – ராஜா மூடா (*Raja Muda*) 
* திராங்கானு – யாங் டி பெர்துவான் மூடா (*Yang di-Pertuan Muda*)

## மேற்கோள்கள்

## மேலும் காண்க
* யாங் டி பெர்துவான் பெசார் 
* மலேசிய மாநிலங்களின் தலைவர்கள்
* யாங் டி பெர்துவா நெகிரி

## வெளி இணைப்புகள்

பகுப்பு:மலேசிய அரசர்கள்
பகுப்பு:மலேசிய முடியாட்சி
குப்பல்நத்தம்

**குப்பல்நத்தம்**  (***Kuppalnatham*** ), தமிழ்நாட்டின் மதுரை மாவட்டத்தில் உள்ள சேடபட்டி ஊராட்சி ஒன்றியத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1958 ஆகும். இவர்களில் பெண்கள் 962 பேரும் ஆண்கள் 996 பேரும் உள்ளனர்.

## அமைவிடம்

இந்த ஊரானது மாவட்ட தலைநகரான மதுரையிலிருந்து  40 கிலோமீட்டர் தொலைவிலும், சேடபட்டியில் இருந்து 5 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 522 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி கிராமத்தில்  551 வீடுகள் உள்ளன. மொத்த மக்கள் தொகையானது 1925 ஆகும். இதில் பெண்களின் எண்ணிக்கை 947 (49.2 % ) என்றும், ஆண்களின் எண்ணிக்கை 978 என்றும் உள்ளது. கல்வியறிவு பெற்றவர்கள் விகிதம் 58.4 % ( 1125) ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## கிராமத்தின் முக்கியமான கோவில்
* குப்பல்நத்தம் பொய்கைமலை சமணக் குகைக் கோவில்
* குப்பல்நத்தம் வெங்கடாஜலபதி கோயில்
* கோணம்மாள் கோவில் குப்பல்நத்தம் 
* காளியம்மன் கோவில் குப்பல்நத்தம் 
* கருப்பசாமி கோவில் குப்பல்நத்தம் 
* முனியாண்டி கோவில் குப்பல்நத்தம் 
*

## மேற்கோள்

பகுப்பு:மதுரை மாவட்டத்திலுள்ள கிராமங்கள்
ஆக்சுபோர்டு ஆராய்ச்சி கலைக்களஞ்சியம்

***ஆக்சுபோர்டு ஆராய்ச்சி கலைக்களஞ்சியம்***  (Oxford Research Encyclopedias)  பல்வேறு பகுதிகளில் உள்ள 25 கலைக்களஞ்சியங்களை உள்ளடக்கியுள்ளது.  இது ஆக்சுபோர்டு பல்கலைக்கழக அச்சகத்தால் அச்சு மற்றும் நிகழ்நிலையாக  வெளியிடப்பட்ட ஒரு கலைக்களஞ்சியத் தொகுப்பாகும்.    இதன் ஆரம்ப வளர்ச்சிக் காலத்தில் பல வருடங்களாக  இதன் இணையதளம் முற்றிலும் இலவசமாக இருந்தது. இப்போது இந்த தளத்தில் கட்டுரைகளை அணுக கட்டணம்  வசூலிக்கப்படுகிறது. இருப்பினும் இதன் சில பகுதிகளை இலவசமாக அணுக முடியும்.   ஆக்சுபோர்டு பல்கலைக்கழக அச்சகம் மற்றும் தேசிய சமூகப் பணியாளர்கள் அச்சகம், அமெரிக்க இயற்பியல் நிறுவனம்  மற்றும் பன்னாட்டு ஆய்வுகள் சங்கம் ஆகியவற்றுக்கு இடையேயான ஒத்துழைப்பின் விளைவாக மூன்று கலைக்களஞ்சியங்கள் கிடைத்தன. 

## கலைக்களஞ்சியங்கள்

## மேற்கோள்கள்


பகுப்பு:கலைக்களஞ்சியங்கள்
அணில் புதர் தவளை

**அணில் புதர் தவளை** *(Raorchestes anili-ரோர்செசுடசு அணிலி*) என்பது *ராகோபோரிடே* குடும்பத்தில் உள்ள ஒரு வகை தவளை சிற்றினம் ஆகும். இது இந்தியாவின் கேரள மாநிலத்தில் மேற்குத் தொடர்ச்சி மலையில் காணப்படுகிறது. இதன் வாழ்விடங்களில் சாலையோர தாவரங்கள் மற்றும் தோட்டங்கள் அடங்கும். 

இடது|thumb|மழைக் காலங்களில் அனில் புதர் தவளையின் ஒலி, வயநாடு இந்தியா
## மேற்கோள்கள்

## வெளி இணைப்புகள்
* 
* Photos at CalPhotos

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
வானியற்பியல் மற்றும் விண்வெளி அறிவியல் மையம்

**வானியற்பியல் மற்றும் விண்வெளி அறிவியல் மையம்**  (Center for Astrophysics and Space Sciences)  என்பது 1979 ஆம் ஆண்டில் நிறுவப்பட்ட கலிபோர்னியா, சான் டியாகோ பல்கலைக்கழகத்தில் ஒரு ஆராய்ச்சிப் பிரிவாகும். இது இயற்பியல், வேதியியல் , மின் பொறியியல் மற்றும் கணினி அறிவியல்  ஆகிய துறைகளைச் சேர்ந்த ஆராய்ச்சியாளர்களை ஒன்றிணைக்கிறது.  மத்திய அரசின் நிதியுதவி விண்வெளி ஆராய்ச்சி திட்டங்களுக்கு உரிய மத்திய மேலாண்மை கட்டமைப்பை வழங்குகிறது.  

## சிறப்பு
* உயர் ஆற்றல் வானியற்பியல்
* ஒளியியல் மற்றும் புற ஊதா வானியல்
* அகச்சிவப்பு வானியல்
* வானொலி வானியல்
* கோட்பாட்டு வானியற்பியல்
* அண்டவியல்
* சூரிய இயற்பியல்
* விண்வெளி பிளாசுமா இயற்பியல்
* குறுக்கீட்டுமானம்
* வானியல் கருவி 

## கடந்த திட்டங்கள்
வானியற்பியல் மற்றும் விண்வெளி அறிவியல் மையம் பல குறிப்பிடத்தக்க திட்டங்களை ஆதரித்துள்ளது. அவை பின்வருவனவற்றை உள்ளடக்குகின்றன:

* அப்பிள் விண்வெளி தொலைநோக்கியில் மங்கலான பொருள் நிறமாலைவரைவி 
* அப்பல்லோ பணிகள் 15 மற்றும் 16 இல் காமா-கதிர் நிறமாலைவரைவிகள்
* உயர் ஆற்றல் வானியற்பியல் குழு  

## மேற்கோள்கள்

பகுப்பு:கலிபோர்னியா
தி. சாத்தையா

**தி. சாத்தையா** (*T. Sathiah*)(பிறப்பு 15 மார்ச் 1947) என்பவர் இந்திய அரசியல்வாதியும் தமிழ்நாடு சட்டப்பேரவை முன்னாள் உறுப்பினரும் ஆவார். இவர் விருதுநகர் மாவட்டம் இராசபாளையத்தைச் சேர்ந்தவர்.  பொறியியல் பட்டதாரியான சாத்தையா, வணிக நிர்வாக மேலாண்மையில் முதுநிலைப் பட்டமும் பெற்றுள்ளார். இவர் 1991ஆம் ஆண்டு தமிழ்நாடு சட்டப் பேரவைக்கு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக இராஜபாளையம் சட்டமன்றத் தொகுதியில் போட்டியிட்டு வெற்றிபெற்றார்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
என்றி பாசுட்டர்

**என்றி பாசுட்டர்**  *(Henry Foster)* (1797 – 5 பிப்ரவரி 1831)ஓரு பிரித்தானிய அரசு நாவாய் அலுவலரும் வானியலாளரும் அறிவியலாளரும் அரசு கழக ஆய்வுறுப்பினரும் ஆவார். இவர் பெரும்பிரித்தானிய மாவீரர் பட்டமும் பெற்றுள்ளார். இவர் ஆர்க்டிக், அண்டார்க்டிக் புவிமுனைத் தேட்டங்களில் கலந்துகொண்டு பல அரிய நோக்கிடுகளைப் பதிவு செய்தார்.

## வாழ்க்கைப்பணி
இவர் 1797 இல் இலங்காசயரில் உள்ள வுடுபிளம்ப்டனில் பிறந்தார். இளமையிலேயே அரசு கடலியல் நிறுவனத்தில் சேர்ந்தார்.

இவர் தன் தொடக்கக் கால வாழ்வில்  எச். எம். எசு. யார்க்கு(1807) கலத்திலும் பின்னர், எச். எம். எசு. கிரிப்ப(1813) கலத்திலும் வெளிநாடுகளில் பயணித்துள்ளார்.  இவர் 1823 இல், பிரித்தானிய நாவாய் அறிவியல் தேட்டத்தின் ஒரு பகுதியாக, தவுகிலாசு மேற்கொண்ட ஆர்க்டிக் தேட்டப் பயணத்தில் பங்கேற்றார். இவர் எடுவார்டு சாவைனுக்கு வானியற் பணிகளில் உதவி செய்துள்ளார். மேலும்,  இவர் அரசு கழக ஆய்வுறுப்பினரும் ஆனார்.

இவர் 1824 இல், படைத்தலைவர் வில்லியம் எடுவார்டு பாரியின்  வடக்கிழக்குக் கணவாய்த் தேட்டத்தில் தளபதியாக  எச். எம். எசு கெக்ளா கலத்தில் இணைந்து சென்றுள்ளார்.  இந்தத் தேட்டத்தில் இவர் காந்தவியல், வானியல், தனி ஊசல், ஈர்ப்பு சார்ந்த அறிவியல் நோக்கீடுகளை எடுத்துள்ளார். இப்பணிகளுக்காக இவருக்கு 1827 இல் கோப்பிளே பதக்கம் வழங்கப்பட்டது. மேலும், கட்டளைத் தளபதியாகவும் பதவி உயவும் பெற்றுள்ளார். பின்னர், 1827 இல், மீண்டும் பிரித்தானிய நாவாய் வடக்கிழக்குத் தேட்டத்தில் பாரியின் தலைமையில் கலந்துகொண்டார்.

இவர் 1828 இல் இருந்து 1831 வரை எச். எம். எசு. சான்ட்டிக்கிளேர்(1808) மரக்கலத்தின் கட்டளைத் தளபதியாக இருந்தார். தெற்கு அட்லாண்டிக் பிரித்தானிய நாவாய்த் தேட்டத்தை வழிநடத்தினார். தெற்கு செட்லாந்து தீவுகளைக் குறிப்பாக அண்ட்டார்க்டிக் தீவகத்துக்குச் சேய்மையில் இருந்த திசெப்சன் தீவை அளக்கை செய்தார்ழ் இந்தத் தேட்டம் கடற்கரைகளையும் நில உருவாக்கங்களையும் அளக்கையிட்டது;  இரு அரைக்கோளங்களிலும் அமைந்த கடல்நீரோட்டங்களின் திசைப் போக்கைத் தீர்மானித்தது.இவர் தியேர தெல் பியூகோ தீவகத்தில் உள்ள இன்றைய சிலியான வொலாசுட்டன் தீவுகளுக்கு  பிரித்தானிய வேதியியலளரான வில்லியம் கைதே வொலாசுட்டன் பெயரை இட்டார். கடற்கரைகளையும் கடல் நீரோட்டங்களையும் ஆய்வு செய்தது  மட்டுமின்றி, கேட்டரின் மாறா தனி ஊசலைப் பயன்படுத்தி ஈர்ப்புசார் நோக்கீடுகளையும் பதிவு செய்தார்.இந்த அளக்கை பெர்னாண்டோ தெ நொரோணா திவுகளையும் தீவகத்தையும் உள்ளடக்கியது.  கணிசமான நல்கைகளை ஆளுநரிடம் இருந்து பெற்று இவர் தன் வீட்டின் ஒரு பகுதியையே தனி ஊசல் ஆய்வுகளுக்கும் செய்முறைகளுக்கும் பயன்படுத்தினார். இவரது ஆய்வுகள் அடங்கிய நூல் இவர் இறந்த பிறகு, 1834 இல் வெளியிடப்பட்டது .

இவர் மரக்கலத்தில் இருந்து வழுக்கிப் பனாமா சாகிரசு ஆற்றில் 1831 இல் விழுந்துள்ளார்.  இவர் இறந்த பிறகு, வெளியிடப்பட்ட இவரது நூலில் தென் அரைக்கோள வான் நோக்கீடுகள் அடங்கியிருந்தமையால் மிகவும் பெயர்பெற்றது.  இந்நூல் பிரெஞ்சுமொழியில் பெயர்க்கப்பட்டுப் பிறகு 1849 இல் வெளியிடப்பட்டுள்ளது.

## நூல்கள்
* * தெற்கு அட்லாண்டிக் பயண உறவு, 1828-1831 ஆண்டுகளில் செய்த இராயல் கார்வெட்டி சான்ட்டிக்கிளயர் சார்பில் மேற்கொண்ட பயனம்* (London, 1834).

## பெறுமதியும் தகைமையும்
* திசெப்சன் தீவில் உள்ள பாசுட்டர் துறைமுகமும் சுமித் தீவில் உள்ள பாசுட்டர் மலையும் இவரது நினைவாகப் பெயரிடப்பட்டுள்ளன. ஏலும், இலாங்கு தெக்சாசில் உள்ள நடுநிலை பல்ளி ஒன்றும் இவரது நினைவாகப் பெயரிடப்பட்டுள்ளது.

## மேற்கோள்கள்

## வெளி இணைப்புகள்
* 

பகுப்பு:1797 பிறப்புகள்
பகுப்பு:1831 இறப்புகள்
பகுப்பு:பிரித்தானிய அறிவியலாளர்கள்
பகுப்பு:பிரித்தானிய வானியலாளர்கள்
நரிமேடு

**நரிமேடு** (*Narimedu*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில்,  (அதாவது, 9.937200°N, 78.125800°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, செல்லூர், சிம்மக்கல், தல்லாகுளம் கோரிப்பாளையம், செனாய் நகர், யானைக்கல், நெல்பேட்டை, கீழ வாசல், தத்தனேரி, கூடல் நகர் மற்றும் ஆரப்பாளையம் ஆகியவை நரிமேடு பகுதிக்கு அருகிலுள்ள முக்கிய ஊர்களாகும். தமிழ் நகைச்சுவை நடிகர் சூரி குடும்ப உறுப்பினர்கள் நடத்தும் அம்மன் உணவகம், நரிமேட்டிலும் தன் கிளையைக் கொண்டுள்ளது.

## போக்குவரத்து
நரிமேடு பகுதியிலிருந்து சுமார் 5 கி.மீ. தொலைவில் மாட்டுத்தாவணி பேருந்து நிலையம் அமைந்துள்ளது. ஆரப்பாளையம் பேருந்து நிலையம் சுமார் 3.5 கி.மீ. தூரத்தில் அமைந்திருக்கிறது. இங்கிருந்து சுமார் 3.5 கி.மீ. தூரத்தில் பெரியார் பேருந்து நிலையம் உள்ளது. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 3 கி.மீ. தூரத்தில் அமையப் பெற்று, வெளியூர் பயணத் தொடர்புக்கு ஏற்றவாறு, மாநகரப் பேருந்துகள் மூலம் சென்று வர சாலை வழியாக இணைக்கப்பட்டுள்ளது.. நரிமேடு பகுதியிலிருந்து சுமார் 14 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.

## கல்வி
நரிமேட்டிலுள்ள கேத்தி வில்காக்ஸ் மெட்ரிகுலேஷன் மேல்நிலைப் பள்ளி மற்றும் இவ்வூருக்கு அருகில் சின்ன சொக்கிகுளம் பகுதியில் அமைந்துள்ள ஓ.சி.பி.எம். (O.C.P.M.) மேல்நிலைப் பள்ளி மற்றும் நோயஸ் (Noyes) மெட்ரிக் பள்ளி ஆகியவை முக்கியமான பள்ளிகளாகும். இப்பள்ளிகளில் நடக்கும் அறிவியல் சார்ந்த கண்காட்சிகள் அகில இந்திய அளவில் ஈர்க்கப்பட்டு வருகின்றன. நரிமேடு பகுதியை ஒட்டி தல்லாகுளம் பகுதியில் டோக் பெருமாட்டி மகளிர் கலைக் கல்லூரி உள்ளது. அருகிலுள்ள கோரிப்பாளையம் தன்னகத்தே கொண்டுள்ள அமெரிக்கன் கல்லூரி மற்றும் மீனாட்சி அரசினர் மகளிர் கலைக் கல்லூரி மூலம் நரிமேட்டைச் சுற்றியுள்ள மாணவ, மாணவிகளும் பயன் பெறுகின்றனர். மூன்று கி.மீ. தொலைவிலேயே மதுரை மருத்துவக் கல்லூரி ஒன்றும் உள்ளது.

## பொழுதுபோக்கு
### விளையாட்டு
சாய் பூப்பந்து கலைக்கூடம் ஒன்று நரிமேட்டில் அமைந்துள்ளது. இது இரவு பத்து மணி வரை சேவை புரிகிறது.

## ஆன்மீகம்
### கோயில்
நரிமேட்டில் கட்டப்பட்டுள்ள காட்டுப் பிள்ளையார் கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.

### தேவாலயம்
சி. எஸ். ஐ. கதீட்ரல் தேவாலயம் ஒன்றும் நரிமேட்டில் உள்ளது.

## அரசியல்
நரிமேடு பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

பகுப்பு:மதுரை
டூசுன் மொழி

**டூசுன் மொழி**, (மலாய்: *Bahasa Dusun*; ஆங்கிலம்: *Central Dusun* அல்லது *Dusun Language* அல்லது *Bunduliwan*; டூசுன் மொழி: *Boros Dusun*); என்பது மலேசியா, சபா மாநிலத்தில் உள்ள டூசுன் மக்களின் (*Dusun People*) பேச்சு வழக்கினைச் சார்ந்த மொழியாகும். அத்துடன், இந்த மொழியைச் சபா மாநிலத்தைச் சேர்ந்த கடசான் மக்களும் (*Kadazan People*) பயன்படுத்துகின்றனர்.

இந்த பேச்சுவழக்கு, குரோக்கர் மலைத்தொடரின் (*Crocker Range*) புண்டு (*Bundu*) மற்றும் லிவான் (*Liwan*) பள்ளத்தாக்குகளில் உள்ள மக்களாலும் அதிகமாய்ப் பேசப்படுகின்றது. ரானாவ் (*Ranau*), தம்புனான் (*Tambunan*), கெனிங்காவ் (*Keningau*) மாவட்டங்கள்; புண்டு-லிவான் பள்ளத்தாக்குப் பகுதிகளில் உள்ளன.

சபாவின் பூர்வீக மக்களில் முதன்மை வகிப்பவர்கள் கடசான் மக்கள், டூசுன் மக்கள் ஆகும். இவர்களுக்கு அடுத்த நிலையில் பஜாவு மக்கள், மூருட் மக்கள் உள்ளனர்.

## டூசுன் மொழி வரிவடிவம்
டூசுன் மொழி 22 இலத்தீன் (*Latin Alphabet*) எழுத்துக்களைப் பயன்படுத்தி எழுதப்படுகிறது:

* A B D G H I K L M N O P R S T U V W Y Z

டூசுன் மொழி எழுத்துக்கள் "பிமாடோ" (*Pimato*) என்று அழைக்கப் படுகின்றன.

## சொல்லகராதி

## மேற்கோள்

## வெளி இணைப்புகள்
* Kadazandusun Language Foundation
* Kadazandusun Online Vocabulary Sharing
* Numbers in Dusun (Dynamic)

## மேலும் காண்க
குரோக்கர் தேசியப் பூங்கா

‎

பகுப்பு:மலேசிய மொழிகள்
பகுப்பு:இந்தோனேசிய மொழிகள்
பகுப்பு:சபா
கூடூர்

**கூடூர்** (*Gudur*) என்பது இந்தியாவின் ஆந்திரப் பிரதேச மாநிலம் கர்நூல் மாவட்டத்தில் உள்ள ஒரு நகர பஞ்சாயத்து ஆகும். இது கொடுமூர் சட்டமன்றத் தொகுதி மற்றும் கர்நூல் நாடாளுமன்ற மக்களவைத் தொகுதியின் கீழ் வருகிறது.

* கூடூர் யெம்மிகனூர் - கர்நூல் சாலையில் அமைந்துள்ளது.
* அருகிலுள்ள இரயில் நிலையம் கர்நூல் நகர இரயில் நிலையம்.
* அருகிலுள்ள விமான நிலையம் கர்நூல் விமான நிலையம்.

## மக்கள்தொகையியல்
2011 ஆம் ஆண்டு மக்கள் தொகை கணக்கெடுப்பின்படி கூடூர் நகரத்தின் மக்கள் தொகை 22,270 ஆகும்.

## ஆளுகை
2011 ஆம் ஆண்டு சூன் மாதம் 23 ஆம் தேதியன்று கிராம பஞ்சாயத்திலிருந்து நகரப் பஞ்சாயத்தாக தரம் உயர்த்தப்பட்டது. கர்நூலில் இருந்து 27 கி.மீ தொலைவில் கூடுர் அமைந்துள்ளது. 

## மேற்கோள்கள்

பகுப்பு:ஆந்திர ஊர்களும் நகரங்களும்
பகுப்பு:கர்நூல் மாவட்டம்
லீ டி பாரெசுட்

**லீ டி பாரெசுட்** (*Lee de Forest*, 26 ஆகத்து 1873 – 30 சூன் 1961) என்பவர் அமெரிக்கக் கண்டுபிடிப்பாளரும், மின்னணுவியலின் முக்கியமான தொடக்க முன்னோடியும் ஆவார். மின்னோட்டத்தைக் கட்டுப்படுத்தும் முதல் மின்னணுக் கருவியை இவர் கண்டுபிடித்தார்; 1906 இல் மூன்று-உறுப்பு "ஆடியன்" மும்முனைய வெற்றிடக் குழாயைக் கண்டுபிடித்தார். இதன் மூலம் மின்னணு யுகம் தொடங்கி, மின்னணு பெருக்கி, அலையியற்றி ஆகியவற்றின் வளர்ச்சியை செயல்படுத்தியது. இவை வானொலி ஒலிபரப்பு, தொலைதூர தொலைபேசி இணைப்புகளை சாத்தியமாக்கியது, அத்துடன் எண்ணற்ற பிற பயன்பாடுகளில் பேசும் இயக்கப் படங்களை உருவாக்க வழிவகுத்தது.

இவர் ஒரு கொந்தளிப்பான வாழ்வுப் பணியுடன், உலகளவில் 300 இற்கும் அதிகமான காப்புரிமைகளை வைத்திருந்தார். இவர் நான்கு நல்வாய்ப்புகளை சம்பாதித்ததாகவும், பின்னர் அவற்றை இழந்ததாகவும் பெருமையாக கூறுவார். இவர் பல முக்கிய காப்புரிமை வழக்குகளிலும் ஈடுபட்டார், தனது வரும்படியில் கணிசமான அளவை வழக்குகளுகாகச் செலவிட்டார், அஞ்சல் மோசடிக்காக விசாரணை செய்யப்பட்டார்.

இருந்தபோதிலும், 1922 இல் ஐஇஇஇ கௌரவப் பதக்கம், 1923 இல் பிராங்கிளின் கல்விக் கழகத்தின் எலியட் கிரெசன் பதக்கம், 1946 இல் ஐஇஇஇ எடிசன் பதக்கம் ஆகிய விருதுகளுடன் அவரது முன்னோடிப் பணிக்காக அங்கீகரிக்கப்பட்டார்.

## மேற்கோள்கள்

## வெளி இணைப்புகள்

* Lee de Forest, American Inventor (leedeforest.com)
* 
* Lee de Forest biography (ethw.org)
* Lee de Forest biography at National Inventors Hall of Fame
* 
* "Who said Lee de Forest was the 'Father of Radio'?" by Stephen Greene, *Mass Comm Review*, February 1991.
* "Practical Pointers on the Audion" by A. B. Cole, Sales Manager – De Forest Radio Tel. & Tel. Co., *QST*, March 1916, pp. 41–44. (wikisource.org)
* "A History of the Regeneration Circuit: From Invention to Patent Litigation" by Sungook Hong, Seoul National University (PDF)
* "De Forest Phonofilm Co. Inc. on White House grounds" (1924) (shorpy.com)
* Guide to the Lee De Forest Papers 1902–1953 at the University of Chicago Special Collections Research Center

பகுப்பு:1873 பிறப்புகள்
பகுப்பு:1961 இறப்புகள்
பகுப்பு:அமெரிக்கக் கண்டுபிடிப்பாளர்கள்
பகுப்பு:சிறப்பு அகாதமி விருதை பெற்றவர்கள்
பகுப்பு:அமெரிக்க அறியொணாமையியலாளர்கள்
பகுப்பு:மின் பொறியியலாளர்கள்
பகுப்பு:வானொலியின் வரலாறு
பகுப்பு:வானொலி முன்னோடிகள்
கலயாத்

**கலயாத்** (*Kalayat*) என்பது இந்தியாவின் ஹரியானா மாநிலத்திலுள்ள கைதல் மாவட்டத்தில் உள்ள ஒரு நகரம்  ஆகும். இது கடந்த காலத்தில் **கபிலாயத்** மற்றும் **கபிலாயதன** என அழைக்கப்படும் வரலாற்று நகரமாகும், இது வேத முனிவர் கபில முனியின் பெயரால் பெயரிடப்பட்டது.  இது 8 ஆம் நூற்றாண்டின் கலயாத் பண்டைய செங்கல் கோயில் வளாகத்தின் தாயகமாக உள்ளது.  . துவாரகா நகரம்  நீரில் மூழ்கிய பிறகு, போர்வீரன் பாண்டவர் அர்ச்சுனன் அஹிர் பெண்கள் மற்றும் குழந்தைகளுடன் கைதல் வழியாக அஸ்தினாபுரம் நோக்கி சென்றதாக கருதப்படுகிறது. .

## மக்கள்தொகை
கடந்த 2001 இந்திய மக்கள் தொகை கணக்கெடுப்பின்படி, கலயாத் நகரின்  மக்கள் தொகை 16,747 ஆகும். மக்கள் தொகையில் ஆண்கள் 53% மற்றும் பெண்கள் 47% ஆக உள்ளனர்.. கலயாத்தின் சராசரி கல்வியறிவு விகிதம் 70% ஆகும், இது தேசிய சராசரியான 74.04% ஐ விடக் குறைவு: ஆண்களின் கல்வியறிவு 70%, பெண்களின் கல்வியறிவு 65%. கலயாத்தில், 17% மக்கள் 0–6 வயதுக்குட்பட்டவர்கள் என்று அறியப்படுகிறது. 
## மேலும் பார்க்கவும்
* கஜுராஹோ கோயில்கள் 
* சிந்துவெளி நாகரிகத்தின் தொல்லியல் களங்கள் அரியானா 
## மேற்கோள்கள்

பகுப்பு:அரியானாவின்  புவியியல்
யாதகள்ளி இந்தியச் சிறுமான் வனவிலங்கு காப்பகம்

**யாதகள்ளி இந்திய சிறுமான் வனவிலங்கு காப்பகம்** (*Yadahalli Chinkara Wildlife Sanctuary*) என்பது இந்தியாவில் கர்நாடகா மாநிலத்தில் உள்ள ஒரு வனவிலங்கு சரணாலயமாகும். இது இந்தியச் சிறுமான்களின் பாதுகாப்பை நோக்கமாகக் கொண்டது.

## வரலாறு
2016-ல் நிறுவப்பட்டது, இந்த காப்பகம் கர்நாடகாவின் முதல் இந்தியச் சிறுமான் சரணாலயம் ஆகும்.

## அமைவிடம்
இந்த சரணாலயம் இந்தியாவின் கர்நாடகாவில் பாகல்கோட் மாவட்டத்தில் பிலாகி மற்றும் முதோல் வட்டத்தில் அமைந்துள்ளது. இது  பரப்பளவைக் கொண்டுள்ளது. பிலாகியில் உள்ள யாதகள்ளி கிராமத்தின் காரணமாக இச்சரணாலயம் இதன் பெயர் பெற்றது.

சரணாலயத்தின் தெற்குப் பகுதியில் காட்டபிரபா நதியும், வடக்குப் பகுதியில் கிருஷ்ணா ஆறும் பாய்கின்றன.

## தாவரங்களும் விலங்குகளும்
இச்சரணாலயத்தில் உள்ள காடுகளில் 34 குடும்பங்களில் 67 பேரினங்களைச் சேர்ந்த 80க்கும் மேற்பட்ட மர வகைகள் உள்ளன. இவற்றில் மூன்று சிற்றினங்கள் தீபகற்ப இந்தியாவில் மட்டுமே காணப்படக்கூடிய அகணிய உயிர்களாகும். இங்குக் காணப்படும் மரங்களில் நான்கு சிற்றினங்கள் அழிவுக்கு இலக்காகியும், மற்றும் ஒன்று உலக அளவில் அச்சுறுத்தலுக்கு அண்மித்த இனமாகவும் பட்டியலிடப்பட்டுள்ளன.

கர்நாடக மாநிலத்தில், யாதகள்ளி வனவிலங்கு சரணாலயத்தைத் தவிர, புக்கபட்னா இந்தியச் சிறுமான் வனவிலங்கு சரணாலயத்தில் மட்டுமே சிறுமான்கள் பதிவு செய்யப்பட்டுள்ளன. சிறுமான்கள் தவிர, இங்குக் காணப்படும் பாலூட்டிகளில் ஓநாய்கள், குள்ளநரிகள், காட்டுப்பூனைகள் மற்றும் வரிக் கழுதைப்புலி ஆகியவை அடங்கும். இது பல வண்ணத்துப்பூச்சி இனங்கள், தேனீக்கள், பறவைகள், ஊர்வன மற்றும் சிலந்திகளின் தாயகமாகவும் உள்ளது.

## அச்சுறுத்தல்கள் மற்றும் முன்னெச்சரிக்கை நடவடிக்கைகள்
புதர் காடாக இருந்த இச்சரணாலயம் தோட்டங்களால் சேதங்களைக் கண்டது. காடுகளுக்கு வழங்கப்பட்ட வனவிலங்கு சரணாலயத்தின் தகுதி அப்பகுதியின் வணிகச் சுரண்டலுக்கு முற்றுப்புள்ளி வைக்கும் என்று நம்பப்படுகிறது. வேட்டையாடுபவர்களின் அச்சுறுத்தல் சரணாலயத்திற்கு பெரும் பிரச்சனையாக இருந்தது. பல்வேறு நடவடிக்கைகளால் வேட்டையாடுதல் கட்டுப்படுத்தப்பட்டதால், இந்த வரம்பிற்குள் இந்தியச் சிறுமான் மற்றும் பிற பாலூட்டிகளின் எண்ணிக்கை அதிகரித்தது. 2016-ல் 85ஆக இருந்த இந்தியச் சிறுமான்களின் எண்ணிக்கை 2022-ல் 92ஆக அதிகரித்துள்ளதாகக் கூறப்படுகிறது.

## மேற்கோள்கள்

பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:கருநாடக மாநிலத்தில் உள்ள காட்டுயிர் புகலிடங்கள்
பகுப்பு:Coordinates on Wikidata
அனுப்பானடி

**அனுப்பானடி** (*Anuppanadi*) என்பது தமிழ்நாட்டின் மதுரை மாவட்டத்தின் கிழக்கில் அமைந்த மாநகரப் பகுதி ஆகும்.  இது,  (அதாவது, 9.904800°N, 78.140100°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 152 மீட்டர் உயரத்தில் அமைந்துள்ளது. அனுப்பானடி பகுதி, மதுரை மாநகராட்சியின் மண்டலம் எண் 3 - பழைய வார்டு எண் 57ல் அமைந்துள்ளது. இதனருகில் வண்டியூர் மாரியம்மன் தெப்பக்குளம் அமையப் பெற்றுள்ளது. அண்ணா நகர், சிம்மக்கல், யானைக்கல், கோரிப்பாளையம், செல்லூர், கருப்பாயூரணி ஊராட்சி, கே. கே. நகர், கீழ வாசல், நெல்பேட்டை, தெற்கு வாசல் ஆகியவை அனுப்பானடி பகுதிக்கு அருகிலுள்ள முக்கிய ஊர்களாகும். 1887 ஆம் ஆண்டு அனுப்பானடியில் மேற்கொள்ளப்பட்ட அகழ்வாய்வுகளில் முதுமக்கள் தாழிகள், ஈமத்தாழிகள் கண்டெடுக்கப்பட்டதாகக் குறிப்புகள் தெரிவிக்கின்றன.

## போக்குவரத்து
அனுப்பானடி பகுதியிலிருந்து சுமார் 6 கி.மீ. தொலைவில் மாட்டுத்தாவணி பேருந்து நிலையம் அமைந்துள்ளது. ஆரப்பாளையம் பேருந்து நிலையம் சுமார் 7 கி.மீ. தூரத்தில் அமைந்திருக்கிறது. இங்கிருந்து சுமார் 4.5 கி.மீ. தூரத்தில் பெரியார் பேருந்து நிலையம் உள்ளது. அருகாமையில், சுமார் 2.5 கி.மீ. தூரத்தில் மதுரை கிழக்கு தொடருந்து நிலையம் உள்ளது. மற்றும் எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 5 கி.மீ. தூரத்தில் அமையப் பெற்று, வெளியூர் பயணத் தொடர்புக்கு ஏற்றவாறு, மாநகரப் பேருந்துகள் மூலம் சென்று வர சாலை வழியாக இணைக்கப்பட்டுள்ளது. அனுப்பானடியிலிருந்து சுமார் 13 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.
## கல்வி
அனுப்பானடியில் அரசுப் பள்ளியான மாநகராட்சி உயர்நிலைப் பள்ளி மற்றும் அனுப்பானடி செங்குந்தர் மெட்ரிக்  உயர்நிலைப்பள்ளி, சௌராஷ்டிரா பெண்கள் மேல்நிலைப் பள்ளி முதலியவை அமைந்துள்ளன. வேலம்மாள் கல்விக் குழுமத்தின் வேலம்மாள் வித்யாலயா, வேலம்மாள் போதி வளாகம் ஆகியவை அனுப்பானடியில் நிறுவப்பட்டுள்ளன.
## மருத்துவம்
அனுப்பானடி பகுதியில் அமைந்துள்ள வேலம்மாள் மருத்துவமனை மற்றும் ஆராய்ச்சி நிறுவனத்தில் ஏழைகளுக்கு இலவசமாக மருத்துவ சேவைகள் வழங்கப்படுகின்றன. மேலும், ஆல்ஃபா மருத்துவமனை மற்றும் ஆராய்ச்சி மையம் மூலமாகவும் இங்குள்ள மக்கள் பலனடைகின்றனர்.
## ஆன்மீகம்
அனுப்பானடியிலுள்ள சர்வ சிவசக்தி கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது. மேலும் இங்குள்ள அனுப்பானடி நடேஸ்வரர் கோயில் ஒரு சிவன் கோயிலாகும்.
## தொழில்
அனுப்பானடி மற்றும் அப்பகுதியைச் சுற்றியுள்ள மதுரை மாவட்டத்திலுள்ள 400-க்கும் மேற்பட்ட அப்பளத் தயாரிப்பு நிறுவனங்களில் சுமார் 15,000 ஆண், பெண் தொழிலாளர்கள் மூலம் தினமும் 5,000 கிலோகிராம் அப்பளங்கள் தயாராகின்றன. மேலும், கற்பூரம் தயாரிப்பு, நெசவுத் தொழில், நெகிழி மூலம் பொருட்கள் தயார் செய்தல் ஆகியவை அனுப்பானடியில் அதிகமாகும்.
## அரசியல்
அனுப்பானடி பகுதியானது, மதுரை தெற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் மு. பூமிநாதன் ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
## மேற்கோள்கள்

பகுப்பு:மதுரை
## வெளி இணைப்புகள்
https://www.alphahrc.com/
மாநிலங்களவைத் தேர்தல்கள் 2008

**மாநிலங்களவைத் தேர்தல்கள் 2008** (*2008 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2008ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும். இந்தியாவில் 15 மாநிலங்களிலிருந்து 55 உறுப்பினர்களையும், கர்நாடகாவிலிருந்து நான்கு உறுப்பினர்களையும், மிசோரம் மற்றும் அருணாசலப் பிரதேசத்திலிருந்து ஒரு உறுப்பினரையும், மற்றும் இரண்டு மாநிலங்களிலிருந்து 11 உறுப்பினர்களையும்  மாநிலங்களவைக்குத் தேர்ந்தெடுக்கத் தேர்தல் நடைபெற்றது.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
2008ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். *பட்டியல் முழுமையடையவில்லை.*

## இடைத்தேர்தல்
பீகார், நாகாலாந்து, மேற்கு வங்காளம் மற்றும் மீண்டும் பீகார், மேற்கு வங்காளம், மற்றும் மத்தியப் பிரதேசம் ஆகிய மாநிலங்களில் காலியான இடங்களுக்கும் இடைத்தேர்தல் நடத்தப்பட்டது.

* பீகாரில் உறுப்பினர் 18 திசம்பர் 2007-ல் மோடியூர் ரஹ்மான் மரணமடைந்த காலியாக உள்ள இடத்திற்கு 26 மார்ச் 2008 அன்று இடைத்தேர்தல் நடத்தப்பட்டது. இதில் எஜாசு அலி போட்டியின்றி தேர்ந்தெடுக்கப்பட்டார். இவரின் பதவிக்காலம் சூலை 07, 2010 வரை இருந்தது.

* நாகாலாந்தில் சூன் 26, 2008 அன்று இடைத்தேர்தல் நடைபெற்றது. இத்தேர்தல் பதவி விலகிய டி. ஆர். ஜிலியாங் பதவி விலகியதால் நடைபெற்றது. இவரின் பதவிக்காலம் 02/04/2010 அன்று வரை இருந்தது. மேற்கு வங்களாத்தின் முகர்ஜி மே 6, 2008 அன்று பதவி விலகியதால் மேற்கு வங்கத்தில் இடைத் தேர்தல் நடைபெற்றது. இவரின் பதவிக் காலம் ஏப்ரல் 2, 2012 வரை இருந்தது. பீகாரின் உறுப்பினர் ஜெய் நரேன் பிரசாத் நிஷாத் 26 மார்ச் 2008 அன்று தகுதி நீக்கம் செய்யப்பட்டதால் பதவிக்காலம் இடைத்தேர்தல் நடைபெற்றது. இவரின் பதவிக்காலம் 19 சூலை 2010 அன்று வரை இருந்தது. நாகாலாந்திலிருந்து தேசிய மக்கள் முன்னணியின் எச். கெகிகோ சிமோமி, பாஜகயின் ராஜீவ் பிரதாப் ரூடி மற்றும் மேற்கு வங்காளத்திலிருந்து பொதுவுடைமை கட்சியின் ஆர். சி. எசு. சிங் ஆகியோர் உறுப்பினர்களானார்கள்.

* அகில இந்திய பார்வர்டு பிளாக் கட்சியினைச் சேர்ந்த மாநிலங்களவை உறுப்பினர் தேபப்ரதா பிசுவாசு செப்டம்பர் 23, 2009-ல் பதவி விலகியதால் மேற்கு வங்கத்தில் காலியாக உள்ள பதவிக்கு 21 நவம்பர் 2008 அன்று இடைத்தேர்தல் நடத்தப்பட்டது. இதில் அகில இந்திய பார்வர்டு பிளாக் கட்சியினைச் சேர்ந்த பருண் முகர்ஜி தேர்ந்தெடுக்கப்பட்டார். இவரது பதவிக்கால ஏப்ரல்2, 2014-ல் முடிவடைந்தது.

* 17/10/2008 அன்று பாஜகவின் உறுப்பினர் லட்சுமிநாராயண் சர்மா மரணமடைந்ததால், மத்தியப் பிரதேசத்திலிருந்து காலியாக உள்ள இடத்துக்கு 22 சனவரி 2009 அன்று இடைத்தேர்தல் நடத்தப்பட்டது. பாஜகவின் நரேந்திர சிங் தோமர் உறுப்பினரானார். இவரது பதவிக் காலம் சூன் 29, 2010 வரை இருந்தது.

## மேற்கோள்கள்

பகுப்பு:மாநிலங்களவைத் தேர்தல்கள்
18 படிகள்

**18 படிகள்** அல்லது **18 தத்துவங்கள்** என்பது நாம் இறைநிலையை அடைய நம் வாழ்வில் உணர வேண்டிய யோக நிலைகளைக் குறிக்கும் வகையில், ஐயப்பன் கோயில்களில், 18 படிக்கட்டுகள் கொண்ட அமைப்பின் மூலம் நமக்கு உணர்த்தப்படும் தத்துவங்கள் ஆகும். அவை கீழே வருமாறு:

# பிறப்பு நிலையற்றது
# சாங்கிய யோகம்
# கர்ம யோகம்
# ஞான யோகம்
# சன்னியாசி யோகம்
# தியான யோகம்
# ஞான விஞ்ஞான யோகம்
# அட்சர பிரம்ம யோகம்
# ராஜவித்யா ராஜகுஹ்ய யோகம்
# விபூதி யோகம்
# விஸ்வரூப தரிசன யோகம்
# பக்தி யோகம்
# சேஷத்ர விபாக யோகம்
# குணத்ரய விபாக யோகம்
# புருஷோத்தம யோகம்
# தைவாசுரஸம்பத் விபாக யோகம்
# சிராத்தாதரய விபாக யோகம்
# மோட்ச சன்னியாச யோகம்

## மேற்கோள்கள்

பகுப்பு:இந்து மெய்யியல் கருத்துருக்கள்
வி. என். சுந்தரம்

**வி. என். சுந்தரம்** (*V. N. Sundaram*, 1918 - 14 திசம்பர் 2009) தமிழக நாடக, திரைப்பட நடிகரும், பின்னணிப் பாடகரும், கருநாடக இசைப் பாடகரும் ஆவார்.

## தொடக்க வாழ்க்கை
தஞ்சாவூர் மாவட்டம், கும்பகோணத்தில் விசலூர் என்ற ஊரில் சுந்தரம் பிறந்தார். இவரது இயற்பெயர் ஆலாசியசுந்தரம். சிறு வயதில் கோவில் விழாக்களில் நாதசுவர இசையை விரும்பிக் கேட்டு, இராகங்களை குரலில் ஒப்பிக்கும் வல்லமை படைத்தவர். தனது 12-ஆவது அகவையில் நாரத கான சபா என்ற நாடகக் கம்பனியில் சேர்ந்து நடிக்கத் தொடங்கினார். ஆனாலும், இவர் கம்பெனியின் உணவு ஒத்துக் கொள்ளாமல் ஆறு மாதங்களில் வெளியேறினார். பின்னர் மதுரை பால வினோத சங்கீத சபாவில் சேர்ந்து, யதார்த்தம் பொன்னுசாமிப் பிள்ளையிடம் பயிற்சி பெற்றார். *பாதுகா பட்டாபிசேகம்* என்ற தனது மூன்றாவது நாடகத்திலேயே அரசன் பாத்திரத்தை ஏற்று நடித்தார். இந்நாடகம் பெரும் வரவேற்பைப் பெற்றது. நாடக விளம்பரங்களில் சுருக்கம் கருதி இவரது பெயரை வி. என். சுந்தரம் என எழுதினார்கள். அப்பெயரே அவருக்கு நிலைத்து விட்டது.

## திரைப்படங்களில் நடிப்பு
நாடகங்களில் சிறப்பாக நடித்துப் புகழ் பெற்றதால், திரைப்படங்களில் இவருக்கு நடிக்க வாய்ப்பு வந்தது. 1935-இல் மார்க்கண்டேயா என்ற தனது முதலாவது திரைப்படத்தில் கதாநாயகனாக நடித்தார். இப்படத்தில் பாபநாசம் சிவன் வரிகளில் வாசஸ்பதி இராகத்தில் *பராத் பரா* என்ற இவர் பாடிய பாடல் பெரும் வரவேற்பைப் பெற்றது.

தொடர்ந்து பட்டினத்தார் (1936) படத்தில் தண்டபாணி தேசிகருக்கு மகன் மருதவாணனாக நடித்தார். சந்திரஹாசன் (1936) சுந்தரமூர்த்தி நாயனார் (1937), கண்ணப்ப நாயனார் (1938), சங்கராச்சாரியார் (1939) ஆகிய படங்களில் கதாநாயகனாக நடித்துப் பாடினார். கடைசியாக தன அமராவதியில் (1947) நடித்தார்.

புராணப் படங்களில் மட்டும் நடித்துக் கொண்டிருந்த சுந்தரம், 1940களின் இறுதியில் நடிப்பில் இருந்து விலகி பின்னணிப் பாடகராக திரைப்படங்களில் பங்களித்தார்.

### நடிகராகவும் பாடகராகவும்

### பின்னணிப் பாடல்கள்
இவர் மணமகள் (1951) திரைப்படத்தில் சி. ஆர். சுப்பராமன் இசையில் எம். எல். வசந்தகுமாரியுடன் இணைந்து பாடிய *சின்னஞ்சிறு கிளியே கண்ணம்மா* என்ற பாரதியாரின் பாடல் பெரும் வரவேற்பைப் பெற்றது. 1962 வரை பல சிறந்த பாடல்களை தமிழ், மலையாளம் இரண்டு மொழிகளிலும் இவர் பாடினார்.

## இறப்பு
வி. என். சுந்தரம் 2009 திசம்பர் 14 அன்று தனது 92-ஆவது அகவையில் இறந்தார்.

## மேற்கோள்கள்

பகுப்பு:1918 பிறப்புகள்
பகுப்பு:2009 இறப்புகள்
பகுப்பு:தமிழ் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்நாட்டுப் பாடகர்கள்
பகுப்பு:தமிழ்த் திரைப்பட நடிகர்கள்
பகுப்பு:இந்திய நடிகர்கள்
பகுப்பு:கருநாடக இசைப் பாடகர்கள்
பகுப்பு:தஞ்சாவூர் மாவட்ட மக்கள்
கேரளோற்சவம்

**கேரளோற்சவம்** (*Keralotsavam*) என்பது இந்திய மாநிலமான கேரளாவின் தேசிய இளைஞர் விழாவாகும். கேரள மாநில இளைஞர் நல வாரியத்தால் இது ஒருங்கிணைக்கப்படுகிறது. கேரள அரசால் ஏற்பாடு செய்யப்படும் இந்த நிகழ்வு பெரும்பாலும் நவம்பரில் தொடங்கி டிசம்பர் மாதத்தில் முடிவடையும். கடைசியாக இக்கேரளத் திருவிழா 2021 நவம்பர் 25, அன்று தொடங்கி சனவரி 1, 2022 அன்று முடிவடைந்தது. கோவிட் -19 பெருந்தொற்று காரணமாக, 2021 ஆம் ஆண்டிற்கான கலைப் போட்டிகளை மட்டும் இணையத்தில் நிகநேரம் வழியாக நடத்த வாரியம் முடிவு செய்தது. காணொளிகளைப் பதிவேற்றி அவற்றை நிகழ்நேரத்தில்  மதிப்பீடு செய்வதன் மூலம் இவ்விழாவை நடத்துவதற்காக திட்டமிடப்பட்டது. இந்தியாவில் முதன்முறையாக இதுபோன்ற ஒரு நிகழ்விற்காக கிளிவோக் தனியார் நிறுவனம் ஒரு குறிப்பிட்ட காலத்தில் மிகத் துல்லியமாக நடைமுறைப்படுத்தியது.

## விழா
கேரளத் திருவிழா என்பது அடிப்படையில் கலை மற்றும் விளையாட்டு என இரண்டு முக்கிய வகைப் போட்டிகளைக் கொண்டதாகும்.  இதில் துடுப்பாட்டம்  மற்றும் கால்பந்து உள்ளிட்ட கலைநிகழ்ச்சிகள், படைப்பாற்றல் கலைகள் மற்றும் விளையாட்டு போட்டிகள் நடைபெறும். இந்த நிகழ்வு கேரள உள்ளாட்சி அளவில் தொடங்கி தேசிய இளைஞர் விழாவின் ஒரு பகுதியாக தேசிய அளவில் நடைபெறுகிறது.

## மேற்கோள்கள்

பகுப்பு:கேரள விழாக்கள்
புக்கபட்னா இந்தியச் சிறுமான் காப்பகம்

**புக்கபட்னா இந்தியச் சிறுமான் காப்பகம்** (*Bukkapatna Chinkara Wildlife Sanctuary*) என்பது இந்தியாவில் கருநாடகம் மாநிலத்தில் உள்ள ஒரு வனவிலங்கு சரணாலயமாகும். இது இந்தியச் சிறுமான்களை பாதுகாக்க நிறுவப்பட்டது. 2019-ல் நிறுவப்பட்டது. இது யாதகள்ளி இந்தியச் சிறுமான் காப்பகத்திற்கு பிறகு கர்நாடகாவின் இரண்டாவது சிறுமான் சரணாலயமாகும்.

## வரலாறு
2019-ல் நிறுவப்பட்ட இது கர்நாடகாவின் இரண்டாவது சிறுமான்கள் சரணாலயம் ஆகும்.

## விளக்கம்
இந்த சரணாலயம் இந்தியாவின் கர்நாடகாவில் தும்கூர் மாவட்டத்தில் சிரா வட்டத்தில் அமைந்துள்ளது. இச்சரணாலயம்  பரப்பளவைக் கொண்டுள்ளது. சிரா வட்டத்திலுள்ள புக்கபட்னா என்ற கிராமத்தில் அமைந்துள்ளதால் இந்த சரணாலயம் இந்த ஊரின் பெயரால் அழைக்கப்படுகிறது.

## தாவரங்களும் விலங்குகளும்
கர்நாடக மாநிலத்தில், புக்கபட்னா சரணாலயத்தைத் தவிர, யாதகள்ளி வனவிலங்கு சரணாலயத்தில் மட்டுமே இந்தியச் சிறுமான்கள் பதிவு செய்யப்பட்டுள்ளன. 2019ஆம் ஆண்டில், புக்கபட்னா பகுதியில் சுமார் 80 சிறுமான்கள் இருந்தன. சிறுமான்கள் தவிர, நாற்கொம்பு மான் மற்றும் புல்வாய்களும் இங்கு காணப்படுகின்றன. மான்களைத் தவிர, சிறுத்தை, கழுதைப்புலி மற்றும் தேன் கரடி உட்பட 20க்கும் மேற்பட்ட பாலூட்டி சிற்றினங்கள், 12 நீர்நில வாழ்வன, 20 ஊர்வன சிற்றினங்கள் மற்றும் 160க்கும் மேற்பட்ட பறவை சிற்றினங்களும் இந்த சரணாலயத்தில் காணப்படுகின்றன. வனவிலங்கு பாதுகாப்புச் சட்டத்தின் கீழ் இந்திய அரசால் அட்டவணை-1 பாதுகாக்கப்பட்ட இனமாக அறிவிக்கப்பட்ட இந்திய துணைக் கண்டத்தில் உள்ள இந்திய முட்டை தின்னிப் பாம்பும் இங்குக் காணப்படுகிறது.

## அச்சுறுத்தல்களும் பாதுகாப்பு நடவடிக்கைகளும்
வேட்டையாடுபவர்களின் அச்சுறுத்தல் இங்குள்ள காடுகளுக்கு பெரும் பிரச்சனையாக இருந்தது. காடுகளுக்கு வழங்கப்பட்ட வனவிலங்கு சரணாலயத்தின் அந்தஸ்து, வேட்டையாடுதல், வாழ்விட இழப்பு மற்றும் காடுகளுக்கு ஏற்படும் பிற அச்சுறுத்தல்களுக்கு முற்றுப்புள்ளி வைக்கும் என்று நம்பப்படுகிறது.

## மேற்கோள்கள்

பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:கருநாடக மாநிலத்தில் உள்ள காட்டுயிர் புகலிடங்கள்
பகுப்பு:Coordinates on Wikidata
தானேசுவர் மகாதேவர் கோயில்

**தானேசுவர் மகாதேவர் கோயில்**,  (**Sthaneshwar Mahadev Temple)** சிவபெருமானுக்கு அர்ப்பணிக்கப்பட்ட பழமையான ஒரு கோயிலாகும். இந்த கோயில்,  இந்தியாவின் ஹரியானா மாநிலத்தின் குருஷேத்ரா மாவட்டத்தில் உள்ள பழைய குருஷேத்ரா நகரத்தில் அமைந்துள்ளது. இங்குதான் பாண்டவர்கள் கிருஷ்ணருடன் சேர்ந்து மகாபாரதப் போரில் வெற்றி பெற சிவனிடம் பிரார்த்தனை செய்து ஆசி பெற்றனர் என்று கருதப்படுகிறது.   ஒன்பதாவது குருவான ஸ்ரீ தேக் பகதூர் தானேசுவர் தீர்த்தத்திற்கு அருகில் உள்ள ஒரு இடத்தில் தங்கியிருந்தார், இந்த கோவிலுக்கு அருகில் ஒரு குருத்வாரா உள்ளது.

இது, மகாவிஷ்ணுவுக்கும் தாதீசிக்கும் வாக்குவாதம் ஏற்பட்டு தாதீசி தேவதைகளை வென்ற இடம் என்று சொல்லப்படுகிறது. 

## வரலாறு
தானேசுவர் என்றழைக்கப்படும் இக் கோயில்,  சிவபெருமானுக்கு அர்ப்பணிக்கப்பட்டுள்ளது, அதனால்,  தற்போது தானேசர் நகரம் அல்லது குருக்ஷேத்திர நகரம் என்று அழைக்கப்படுகிறது.  பழங்கால நகரமான தானேசுவரின் பிரதான தெய்வமாக இக் கோயில் உள்ளது.  புராணக்கதைகள் அதன் தொன்மையை மகாபாரத காலகட்டத்திற்கு வைக்கின்றன. கிருஷ்ணர், பாண்டவர்களுடன் சேர்ந்து இங்கு வந்து,  சிவபெருமானை வழிபட்டு, மகாபாரதப் போரில் வெற்றிபெறுவதற்காக வரம் பெற்றதாகக் கூறப்படுகிறது. கிருஷ்ணர் விசேஷமாக,  ஓ கடவுளே “மகேஸ்வரா” நான் எந்த சூழ்நிலையிலும் பாண்டவர்களை (தர்மத்தை) பாதுகாப்பேன், ஆனால் என்னால் கட்டுப்படுத்த முடியாத சில சக்திவாய்ந்த அஸ்திரங்கள் கௌரவர்களிடம் உள்ளன. (கௌரவர்கள் யாராலும் கட்டுப்படுத்த முடியாத கொடிய அஸ்திரம் கொண்டவர்கள் என்று நம்பப்படுகிறது). மகாகாலன் என்று அழைக்கப்படும் சிவபெருமானைத் தவிர, வேறு எவராலும் அதை தடுக்க இயலாது. அதனால், தர்மம் வெல்வதற்கு உதவி செய்ய வேண்டும் என்று பிரார்த்தனை செய்தார் என வரலாறு கூறுகிறது.   இந்த கோயிலை தரிசிக்காமல் குருக்ஷேத்திரத்திற்கு மகாகால யாத்திரை சென்றால் அது முழுமையற்றதாகவும் பலனற்றதாகவும் கருதப்படுகிறது. தானேசுவரத்தின்  வர்தனப் பேரரசின் நிறுவனர் புஷ்பபூதி, தனது ராஜ்ஜியத்தின் தலைநகருக்கு தானேசுவர் சிவனின் பெயரை சூட்டினார். இந்த கோயில், மூன்றாவது பானிபட் போருக்கு முன்பு குஞ்ச்புராவில் அகமது ஷா அப்தாலியை வென்றதன் நினைவாக மராட்டியப் படைகளின் தளபதியான சதாசிவ்ராவ் பாவ் என்பவரால் கட்டப்பட்டது  என்று கூறப்படுகிறது.

## புராணம்
கோயிலை ஒட்டியுள்ள குளத்தின் நீர் புனிதமானது என்று புராணம் கூறுகிறது. இந்த குளத்தின்  சில துளிகள் தண்ணீர் மன்னன் பான் என்பவரின்  தொழுநோயைக் குணப்படுத்தியது என சொல்லப்படுகிறது.  இந்த பழமையான, புனிதமான கோவிலுக்கு வருகை தராமல் குருக்ஷேத்திர யாத்திரை முழுமையடையாது என்று நம்பப்படுகிறது. குளமும் கோயிலும் தானேசர் நகரத்திலிருந்து சிறிது தொலைவில் அமைந்துள்ளது, இது இந்த கோயிலின் பெயரிலேயே அழைக்கப்படுகிறது.  *சிவபெருமான்* முதன்முதலில் இங்கு லிங்க வடிவில் வழிபட்டதாகவும் நம்பப்படுகிறது.யமுனை கரையில் தவம் செய்த மகாபாரத நாயகர்களின் மூதாதையரான முனிவர் குரு, வழிபட்ட இடமென்றும், பெரும் வீரரான பரசுராமர்  பல சத்திரியர்களைக் இங்கு கொன்றார் என்றும் புராணங்கள் கூறுகிறது.

## தெய்வத்தைப் பற்றி
தானேசுவர் கோயில் சிவபெருமானின் உறைவிடம் ஆகும்.  இந்த நகரம் பேரரசர் ஹர்ஷவர்தனாவின் தலைநகராக செயல்பட்டது. குவிமாடம் வடிவ கூரையுடன் கூடிய கோயில் ஒரு பிராந்திய வகை கட்டிடக்கலையைப் பின்பற்றுகிறது. மேற்கூரையின் முகப்பில் உயரமான சிகரத்துடன் 'ஆம்லா' வடிவில் உள்ளது. இங்குள்ள  *[[இலிங்கம்|லிங்கம்]]* பழமையானது. மேலும்,   உள்ளூர் மக்களால் இன்றும் வணங்கப்படுகிறது.

## குறிப்புகள்

## வெளி இணைப்புகள்

பகுப்பு:மகாபாரதம்
பகுப்பு:அரியானாவிலுள்ள இந்துக் கோயில்கள்
துள்ளல் மான்

**துள்ளல் மான்** ( *Springbok* ) என்பது தெற்கு மற்றும் தென்மேற்கு ஆப்பிரிக்காவில் முக்கியமாக காணப்படும் ஒரு நடுத்தர அளவிலான மறிமான் ஆகும். இது *ஆன்டிடோர்காஸ்* பேரினத்தின் ஒரே உறுப்பினராகவும், மாட்டுக் குடும்ப்பத்தைச் சேர்ந்ததாவும் வகைப்படுத்தபட்டுள்ளது. 1780 இல் செர்மானிய விலங்கியல் நிபுணரான எபர்ஹார்ட் ஆகஸ்ட் வில்ஹெல்ம் வான் சிம்மர்மேன் என்பவரால் முதலில் இது விவரிக்கப்பட்டது . இதில் மூன்று துணையினங்கள் அடையாளம் காணப்பட்டுள்ளன. இது மெல்லிய, நீண்ட கால்கள் கொண்ட மறிமானாகும். துள்ளல் மான் நிற்கும்போது தோள்வரை 71 முதல் 86 செமீ (28 முதல் 34 அங்குலம்) வரை இருக்கும். மேலும் 27 முதல் 42 கிலோ (60 மற்றும் 93 பவுண்டுகள்) வரை எடையுள்ளதாக இருக்கும். இரு பாலினத்துக்கும் 35 முதல் 50 செமீ (14 முதல் 20 அங்குலம்) நீளமான பின்னோக்கி வளைந்திருக்கும் கருப்பு நிறக் கொம்புகள் இருக்கும். துள்ளல் மானின் முகம் வெள்ளை நிறம் கொண்டது. இதன் கண்ணில் இருந்து நீசித் துவாரம் வரை கருப்புக் கொடு காணப்படுகிறது. தொம்சன் சிறுமான் போன்று பக்கவாட்டுகளில் மேல் முன் காலில் இருந்து பிட்டம் வரை செம்பழுப்பு நிற பட்டையாலும்,  வெளிர்-பழுப்பு நிற உடல் நிறத்தாலும் இது அடையாளப்படுத்தப்படுகிறது. இதன் பிட்டம் வெள்ளையாக இருக்கும்.

இவை முதன்மையாக விடியற்காலையிலும், அந்தி வேளையிலும் சுறுசுறுப்பாக இருக்கும். துள்ளல் மான்கள் சில சமயங்களில் காரணமே இல்லாமல் தூள்ளத் துவங்குவது ஒரு விசித்திரமான அம்சம் உள்ளது. தரையிலிருந்து சுமார்  2 மீ (6.6 அடி) உயரம் வரை சுமார் 10 தடவைகள் மேலும் கீழும் குதிக்கும். நான்கு கால்களையும் விரைப்பாக வைத்துக் கொண்டு முதுகை வளைத்து இவை துள்ளும். இந்த துள்ளல் மான் புதர்கள் மற்றும் சாற்றுத்தாவரங்களை  உண்கிறது; சாற்றுத்தாவரங்களை  உண்பதன் மூலம் இந்த மறிமான் தண்ணீர் குடிக்காமல் பல ஆண்டுகள் வாழக்கூடியது. இவை ஆண்டு முழுவதும் இனப்பெருக்கத்தில் ஈடுபடுகின்றன. ஆனால் தீவனம் மிகுதியாக கிடைக்கும் மழைக்காலத்தில் இனப்பெருக்கும் உச்சத்தை அடைகிறது. ஐந்து முதல் ஆறு மாத கர்ப்பத்திற்குப் பிறகு ஒரு குட்டி பிறக்கிறது. குட்டிகளுக்கு கிட்டத்தட்ட ஆறு மாத காலம் பாலூட்டுகிறது. அதன் பின்னர் சில மாதங்களுக்குப் பிறகு குட்டி தன் தாயை விட்டுப் பிரிகிறது.

துள்ளல் மான் தெற்கு மற்றும் தென்மேற்கு ஆப்பிரிக்காவின் வறண்ட பகுதிகளில் வாழ்கிறது. பன்னாட்டு இயற்கைப் பாதுகாப்புச் சங்கமானது, துள்ளல்மானை தீவாய்ப்புக் கவலை குறைந்த இனமாக வகைப்படுத்தியுள்ளது. இந்த உயிரினம் தொடர்ந்து உயிர்வாழ்விற்கான பெரிய அச்சுறுத்தல்கள் எதுவும் இருப்பதாகத் தெரியவில்லை. துள்ளல் மான்கள், உண்மையில், எண்ணிக்ககையில் கூடிவருவதாகக் கருதப்படும் சில மான் வகைகளில் ஒன்றாகும். மேலும் இவை பிரபலமான வேட்டை விளையாட்டு விலங்குகளாகும்.  இவற்றின் இறைச்சி மற்றும் தோலுக்காக மதிப்புமிக்கதாக கருதப்படுகின்றன. துள்ளல் மான் தென்னாப்பிரிக்காவின் தேசிய விலங்கு ஆகும்.

## குறிப்புகள்

பகுப்பு:தெற்கு ஆப்பிரிக்கப் பாலூட்டிகள்
பகுப்பு:Wikipedia articles incorporating a citation from the 1911 Encyclopaedia Britannica with Wikisource reference
பகுப்பு:மறிமான்கள்
இரண்டலும்முடு

**இரண்டலும்முடு** (*Randalummoodu*) என்பது இந்தியாவின் கேரள மாநிலம்  கொல்லம் மாவட்டம், கொட்டாரக்கரை நகரத்தின் அருகே அமைந்துள்ள ஒரு கிராமம் ஆகும்.

## அரசியல்
இரண்டலும்முடு என்பது மாவேலிக்கரை மக்களவை சட்டமன்றத் தொகுதியின் ஒரு பகுதியாகும். கே. ப.கணேசு குமார் பத்தனாபுரம் பகுதியின் தற்போது சட்டமன்ற உறுப்பினர் ஆகவும் கொடிக்குன்னில் சுரேசு மாவேலிக்கரையின் தற்போதைய நாடாளுமன்ற உறுப்பினர் ஆகவும் உள்ளனர்.

## நிலவியல்
இரண்டலும்முடு தாளவூர் ஊராட்சியில் உள்ள சிறிய கிராமம் ஆகும். பத்தனாபுரம்- கொட்டாரக்கரை (குரா வழி) சாலையில் இரண்டலும்முடு சந்திப்பு உள்ளது. குரா முதலிய இடங்களை இணைக்கிறது. இரண்டலும்முடு சந்திப்பு இரண்டலும்முடின் கிராமத்தின் ஒரு முக்கிய பகுதியாகும்.

## மேற்கோள்கள்

பகுப்பு:கேரளம்
பகுப்பு:கொல்லம் மாவட்டம்
வைப்பின் ஆல்ககால் நஞ்சு

**வைப்பின் ஆல்ககால் நஞ்சு** (*Vypeen alcohol poisonings*) இந்திய மாநிலமான கேரளாவில் கொச்சிக்கு அருகிலுள்ள வைப்பின் நகரில் 1982 ஆம் ஆண்டு 77 பேரைக் கொன்றது. நூற்றுக்கணக்கான மக்கள், பெரும்பாலும் மீனவர்கள் மற்றும் பிற தொழிலாளர்கள், பல அரசாங்க உரிமம் பெற்ற மது  கடைகளில் விற்கப்பட்ட  போலி மதுபானங்களை அருந்தியதால் இவ்விபத்து நிகழ்ந்தது.  இந்த சோகச் சம்பவம் 1982 ஆம் ஆண்டு ஓணம் நாளில் நிகழ்ந்தது.  77 பேர் கொல்லப்பட்டனர், 63 பேர் பார்வையிழந்தனர், 15 பேர் ஊனமுற்றனர் மற்றும் கிட்டத்தட்ட 650 குடும்பங்கள் வறுமையில் தள்ளப்பட்டனர். பாதிக்கப்பட்டவர்களை பரிசோதித்த மருத்துவர்கள் அவர்களிடத்தில் மெத்தனால் நஞ்சின்  அறிகுறிகளை அடையாளம் கண்டனர்.
## மேற்கோள்கள்

பகுப்பு:கேரளத்தில் குற்றங்கள்
பகுப்பு:1982 நிகழ்வுகள்
பகுப்பு:இந்தியாவில் மது தொடர்பான இறப்புகள்
துபாய் பன்னாட்டுக் கல்வி நகரம்

**துபாய் பன்னாட்டு அகாதமி நகரம்** (**Dubai International Academic City** (**DIAC**), இதனை அகாதமி நகரம் என்றும் அழைப்பர். துபாய் நகரத்தின் பல்கலை நகரம் ஆகும். இது மே 2006ல் துவங்கப்பட்ட **துபாய் அறிவுசார் பூங்கா** திட்டத்தின் கீழ் 2007ஆம் ஆண்டில் நிறுவப்பட்டது.

2,960 ஏக்கர் பரப்பளவில் அமைந்த இந்தப் பல்கலைக்கழக நகரத்தில் பள்ளிக்கூடங்கள், 27 கல்லூரிகள் மற்றும் 3 பல்கலைக்கழகங்கள், 3 ஆய்வு மையங்களில் 150 நாடுகளின் 27,500 மாணவர்களுடனும், 500க்கும் மேற்பட்ட படிப்புகளுடனும் செயல்படுகிறது. இந்த அகாதமியில் இளநிலைப் பட்டம், முதுநிலைப் பட்டம், முனைவர் பட்டப் படிப்புகள் வழங்கப்படுகின்றன. இங்குள்ள கல்லூரிகள் மற்றும் பல்கலைக்கழகங்கள் அனைத்தும் விடுதிகளுடன் அமைந்துள்ளன. இந்த அகாதமி பல வெளிநாட்டுப் பல்கலைக்கழகங்களுடன் புரிந்துணர்வு ஒப்பந்தங்கள் மேற்கொண்டுள்ளது. இந்த அகாதமியில் படித்த மாணவர்கள் ஆய்வுகள் மேற்கொள்ளவும் மற்றும் தொழில் தொடங்கவும் உதவி செய்கிறது.

## கல்வி நிறுவனங்கள்
### கல்லூரிகள்
* துபாய் ஆங்கிலப் பேச்சுக் கல்லூரி
* துபாய் ஆடவர் கல்லூரி
* ஹமதான் n eTQM பல்கலைக்கழகம்
* உயர் தொழில் நுட்பக் கல்லூரி
* இமாம் மாலிக் கல்லூரி 
* ஐக்கிய இராச்சியத்தின் வணிகக் கல்லூரி - துபாய் வளாகம்

### ஆய்வு மையங்கள்
* துபாய் புள்ளியியல் மையம் 
* இயற்கை வேளாண்மைப் பன்னாட்டு மையம் (International Center for Biosaline Agriculture)

### பள்ளிகள்
* ஜெர்மன் பள்ளி, துபாய் 
* லிசீ பிரான்கைஸ் பன்னாட்டு ஜார்ஜஸ் பொம்பிதௌ (Lycée Français International Georges Pompidou)
* சேக் ரசீத் பின் சகீத் இசுலாமிய நிறுவனம்

### பல்கலைக்கழகங்கள்
* அபு தாபி பல்கலைக்கழகம்
* அல் குராயிர் பல்கலைக்கழகம்
* அமெரிக்கன் பல்கலைக்கழகம், துபாய் வளாகம்
* அமிட்டி பல்கலைக்கழகம், துபாய் வளாகம் 
* பிர்லா தொழில்நுட்ப நிறுவனம், பிலானி - துபாய் வளாகம்  
* பிர்மிங்காம் பல்கலைக்கழகம், துபாய் வளாகம்  
* பிரித்தானிய பல்கலைக் கழகம், துபாய் வளாகம் 
* டி மாண்ட்போர்டு பல்கலைக்கழகம், துபாய் வளாகம்  Curtin University Dubai
* வான் பறப்பு பல்கலைக்கழகம், அமீரகம் 
* வங்கியியல் நிறுவனம், அமீரகம் 
* பிரான்சு பேஷன் நிறுவனம், (ESMOD)
* ஹமதான் பின் முகமது திறன்மிகு பல்கலைக்கழகம் 
* எரியட்-வாட் பல்கலைக்கழகம், துபாய் வளாகம்
* மேலாண்மை தொழில்நுட்ப நிறுவனம், துபாய்
* இசுலாமிய ஆசாத் பல்கலைக்கழகம்
* மணிபால் பல்கலைக்கழகம், துபாய் வளாகம் 
* மிடில்செக்ஸ் பல்கலைக்கழகம், துபாய் வளாகம்  
* துபாய் தேசிய தொழிற்கல்வி நிறுவனம் 
* செயிண்ட் ஜோசப் பல்கலைக்கழகம், துபாய் வளாகம் 
* எஸ். பி. ஜெயின் பன்னாட்டு மேலாண்மைப் பள்ளி, துபாய்
* சாகீத் சுல்பிகர் அலி புட்டோ அறிவியல் & தொழில்நுட்ப நிறுவனம் 
* சையத் பல்கலைக்கழகம்
* துபாய் பல்கலைக்கழகம் 
* University of Exeter
* University of Wollongong in Dubai
* Strathclyde Business School

## மேற்கோள்கள்

## வெளி இணைப்புகள்
*
*Archive.gulfnews.com
*Dubaifaqs.com 

பகுப்பு:துபாயில் கல்வி
பகுப்பு:ஐக்கிய அரபு அமீரகம்
கேரள கர்சகன்

**கேரளா கர்சகன்** (*Kerala Karshakan*) என்பது இந்தியாவின் கேரள அரசாங்க  பண்ணை தகவல் பணியகம் வெளியிட்ட ஒரு மாதாந்திர பண்ணை இதழ் ஆகும்.  இவ்விதழ் 1954 ஆம் ஆண்டில்  தொடங்கப்பட்டது. இந்திய வேளாண் ஆராய்ச்சிக் குழுமம் வெளியிட்ட இந்திய விவசாயம் என்ற இதழிற்குப் பிறகு கேரளா கர்சகன் இந்தியாவின் இரண்டாவது பழமையான பண்ணை இதழ் ஆகும்.   கேரள மாநிலத்தின் முன்னாள் வேளாண் இயக்குநராகவும், கேரளாவின் பண்ணை தகவல் பணியகத்தின் முதல் முதன்மை தகவல் அதிகாரியாகவும் இருந்த ஆர். ஆலி இதழின் முழுநேர ஆசிரியராகப் பணியாற்றினார்.

2013 ஆம் ஆண்டு சூன் மாதம், பண்ணை தகவல் பணியகம் கேரளா கர்சகனின் மின் இதழ் பதிப்பை அறிமுகப்படுத்தியது.

## மேற்கோள்கள்

## புற இணைப்புகள்
* Official Website

பகுப்பு:கேரள அரசு
கார்துங்க் லா

**கார்துங்க் லா** (**Khardung La**), இந்தியாவின் லடாக் ஒன்றியப் பகுதியின் லே மாவட்டத்தில் உள்ள லடாக் மலைத்தொடரில் 5359 மீட்டர் உயரத்தில் அமைந்த மலைக் கணவாய் ஆகும். இது லே நகரத்திற்கு வடக்கே உள்ளது. கார்துங்க் லா கணவாய்  சிந்து ஆற்றின் சமவெளியையும், சியாக் சமவெளியையும் இணைக்கிறது.  இக்கணவாய் நூப்ரா பள்ளத்தாக்கின் நுழைவாயிலாக உள்ளது. இக்கணவாய்க்கு செல்வதற்கு சாலை வசதி உள்ளது.கோடைக்காலங்களில் லடாக் பகுதிக்கு இருசக்கரம் மற்றும் கார்களில் சுற்றுலா செல்பவர்கள் கார்துங்க் லா கணவாய் பகுதிக்கு செல்வது வழக்கும்.

## படக்காட்சிகள்

File:Khardung La Memorial.jpg|நினைவுச் சின்னம், கார்துங்க் லா 
File:Khardung La office and shop 01.jpg|கார்துங்க் லா அலுவலகம் மற்றும் கடை 
File:Police Check Post, South Pullu Pass, Ladakh.jpg|காவல்துறையின் சோதனைச் சாவடி, தெற்கு புல்லு கணவாய், லடாக் 
File:Khardung La - Highest Souvenir Shop in the World sign.jpg| உலகின் உயரமான நினைவுப் பயணக் கடை 
File:North Pullu sign.jpg|வடக்கு புல்லுக் கணவாய்  அறிவிப்பு பலகை
File:Peak above Khardung La.jpg| கார்துங்க் லா கணவாய்க்கு மேல் ஒரு கொடுமுடி 
Khardung La ladakh 001.jpg|குளிர்காலத்தில் கார்துங்க் லா கணவாய்
Kla_road1.jpg| கார்துங்க் லா கிராமம் 
Khardunglasign18380.jpg| கார்துங்க் லா கணவாயின் உயரத்தை    குறிக்கும் பலகை; (உண்மையான உயரம் .

## தட்ப வெப்பம்
Khardung La has an arctic tundra climate (*ET*) with short, cool summers and long, very cold winters.

## இதனையும் காண்க
* இமயமலையின் சிகரங்கள் மற்றும் கணவாய்கள் பட்டியல்

## மேற்கோள்கள்

பகுப்பு:லடாக்
பகுப்பு:லே மாவட்டம்
பகுப்பு:இந்தியக் கணவாய்கள்
பகுப்பு:இமயமலையிலுள்ள கணவாய்கள்
கடசான் மொழி

**கடசான் மொழி**, (மலாய்: *Bahasa Kadazan*; ஆங்கிலம்: *Coastal Kadazan* அல்லது *Kadazan Language* அல்லது *Boos Kadazan*); என்பது மலேசியா, சபா மாநிலத்தில் உள்ள கடசான் மக்களின் (*Kadazan People*) பேச்சு வழக்கினைச் சார்ந்த மொழியாகும். அத்துடன் இந்த மொழி கடசான்-டூசுன் மொழி இனத்தைச் சேர்ந்த மொழி என வகைப்படுத்தப்பட்டு உள்ளது.

சபா மாநிலத்தின் மேற்கு கரை பிரிவின் (*West Coast Division*) பெனாம்பாங் (*Penampang*); பாப்பார் (*Papar*); மெம்பாக்குட் (*Membakut*); பியூபோர்ட் மாவட்டம் (*Beaufort District*); ஆகிய பகுதிகளில் உள்ள மக்களால் இந்த மொழி அதிகமாய்ப் பேசப்படுகின்றது.

## சிறப்பியல்புகள்
பிரித்தானிய காலனித்துவ அரசாங்கத்தின் ஆங்கில மொழிப் பயன்பாட்டினாலும்; மலேசிய நடுவண் அரசாங்கத்தின் மலாய் மொழி பயன்பாட்டுத் தாக்கத்தினாலும்; கடசான் மொழியின் பயன்பாடு குறைந்து வருகிறது. இந்தத் தாக்கங்கள் பிற சபா தாய்மொழிகளையும் பாதித்து வருகின்றன.

இந்த மொழியின் வீழ்ச்சியைத் தடுக்கும் கொள்கைகளைச் சபா மாநில அரசாங்கம் அறிமுகப்படுத்தி வருகின்றது. பொதுப் பள்ளிகளில் கடசான் மொழி மற்றும் பிற பழங்குடி மொழிகளைப் பயன்படுத்துவது வலியுறுத்தப்பட்டு வருகிறது. சபா மாநிலத்தில் கடசான் மொழி அதிகாரப்பூர்வமாக மொழியாக மாற்றப் படுவதற்கும் முயற்சிகள் மேற்கொள்ளப்பட்டு வருகின்றன.

சபா கடசான்டூசுன் கலாச்சார சங்த்தின் (*Kadazandusun Cultural Association Sabah*) முயற்சிகளின் கீழ், 1995-ஆம் ஆண்டில், மத்திய பூண்டு-லிவான் பேச்சுவழக்கு (*Bundu-Liwan Dalect*), தரப்படுத்தப்பட்ட "கடசான்-டூசுன்" (*Kadazandusun*) மொழிக்கு அடிப்படையான மொழியாகத் தேர்ந்து எடுக்கப்பட்டது.

## மேற்கு கரை பிரிவு

மேற்கு கரை பிரிவு (*West Coast Division*) சபா மாநிலத்தின் வடமேற்கு பகுதியில் 7,588 சதுர கி.மீ. பரப்பளவு கொண்டது. அத்துடன் 1,440 கி.மீ. நீளமான கடற்கரையையும் கொண்டது. மாநில நிலப்பரப்பில் 10.3%; மாநிலத்தின் மொத்த மக்கள் தொகையில் ஏறக்குறைய 30% கொண்டுள்ளது. இங்கு கணிசமான அளவிற்கு கடசான் மக்கள் வாழ்கின்றனர். 

பஜாவ் *(Bajau),* பிசாயா *(Bisaya),* புரூணை மலாய்க்காரர்கள் *(Bruneian Malay),* டூசுன் *(Dusun),* இல்லானுன் *(Illanun),* கடசான் *(Kadazan)* மற்றும் கெடாயன் *(Kedayan)* பூர்வீகப் பழங்குடி மக்களுடன்  கணிசமான எண்ணிக்கையிலான சீனர்களையும் உள்ளடக்கியது. 

மேற்குக் கடற்கரைப் பிரிவு பின்வரும் நிர்வாக மாவட்டங்களாகப் பிரிக்கப்பட்டு உள்ளது:

* கோத்தா பெலுட் மாவட்டம் (1,386 கி.மீ.2) கோத்தா பெலுட்
* கோத்தா கினபாலு மாவட்டம் (350 கி.மீ.2) கோத்தா கினபாலு
* பாப்பார் மாவட்டம் (1,234 கி.மீ.2) பாப்பார்
* பெனாம்பாங் மாவட்டம் (466 கி.மீ.2) பெனாம்பாங்
* புத்தாத்தான் மாவட்டம் (29,7 கி.மீ.2) புத்தாத்தான்
* ரனாவ் மாவட்டம் (2,978 கி.மீ.2) ரனாவ்
* துவாரான் மாவட்டம் (1,165 கி.மீ.2) துவாரான்

## மேற்கோள்

## வெளி இணைப்புகள்
* KadazanHomeland 

## மேலும் காண்க
* பியூபோர்ட் மாவட்டம் 
* பெனாம்பாங் 
* பாப்பார் 

பகுப்பு:மலேசிய மொழிகள்
பகுப்பு:இந்தோனேசிய மொழிகள்‎
பகுப்பு:சபா
பழைய உலக பறக்கும் அணில்

**பழைய உலக பறக்கும் அணில்கள்** என்று பொதுவாக அழைக்கப்படுவன ***டெரோமைசு*** பேரின அணில்கள் ஆகும். இவை மிதவெப்பமண்டல ஐரோவாசியா, கொரியத் தீபகற்பம் மற்றும் சப்பான் முழுவதும் காணப்படுகிறது. ஆசியாவில் (குறிப்பாகத் தெற்காசியா) பறக்கும் அணில் சிற்றினங்கள் காணப்பட்டபோதிலும் ஐரோப்பாவில் மட்டுமே *டெரோமைசு* பேரின அணில்கள் காணப்படுகிறது.

## சிறப்பியல்புகள்
பெரிய கண்களையுடைய இந்த விலங்குகள் இரவாடுதல் வகையினைச் சார்ந்தவை. மரத்திலிருந்து மரத்திற்குச் சறுக்குவதற்காக தங்கள் மணிக்கட்டிலிருந்து கணுக்கால் வரை நீண்டிருக்கும் சவ்வைப் பயன்படுத்துகின்றன. நீண்ட தட்டையான வாலினைக் கொண்ட இந்த அணில்களால் 443 அடிகள் வரை சறுக்க முடியும். இவை கொட்டைகள், விதைகள், பழங்கள், மொட்டுகள், பட்டை மற்றும் பூச்சிகளை உண்கின்றன.

## சிற்றினங்கள்
இந்த பேரினத்தில் இரண்டு சிற்றினங்கள் உள்ளன:

* *டெரோமைசு வோலன்சு* - சைபீரியன் பறக்கும் அணில் - வடக்கு ஐரோப்பாவில் (முக்கியமாக உருசியா மற்றும் பின்லாந்து, பால்டிக்சில் சில தனிமைப்படுத்தப்பட்ட உயிரிகள்) மற்றும் சைபீரியாவிலிருந்து ஹொக்கைடோ வரை வடக்கு ஆசியாவில் காணப்படுகிறது.
* *டெரோமைசு மோமோங்கா* - சப்பானிய குள்ள பறக்கும் அணில் - சப்பானில் காணப்படுகிறது (ஹோன்ஷு மற்றும் கியுஷு).

## மேற்கோள்கள்

* நோவாக், ரொனால்ட் எம். 1999. *வாக்கர்ஸ் மம்மல்ஸ் ஆஃப் தி வேர்ல்ட்*, 6வது பதிப்பு. ஜான்ஸ் ஹாப்கின்ஸ் யுனிவர்சிட்டி பிரஸ், 1936 பக்.&nbsp;

பகுப்பு:அணில்கள்
பகுப்பு:பாலூட்டிப் பேரினங்கள்
வங்கதேச சில்வண்டுத் தவளை

**வங்கதேச சில்வண்டுத் தவளை** (*Minervarya asmati-மினர்வர்யா அசுமதி*) என்பது வங்காளதேசத்தின் சிட்டகொங் மற்றும் டாக்காவில் காணப்படும் ஒரு வகை தவளை சிற்றினம் ஆகும். இதன் வகை இடம் சிட்டகாங் பல்கலைக்கழக வளாகம் ஆகும். இத்தவளை 2011இல் முகமது சஜித் கவ்லாதர் என்பவரால் விவரிக்கப்பட்டது.

## விளக்கம்
இந்த சிற்றினத்தின் ஆண் தவளையின் உடல் நீளம் 29.1 மி.மீ முதல் 30.00 மி.மீ. வரையிலும் பெண் தவளையின் உடல் நீளம் 33.4 மி.மீ வரையிலும் காணப்படும். இதன் அடிப்படை நிறம் ஆலிவ் பச்சை முதல் பச்சை கலந்த பழுப்பு வரை மாறுபடும். ஆண் தவளையில் பட்டாம்பூச்சி வடிவ குரல் குறியீடு உள்ளது.

## நடத்தை
இத்தவளை இனங்கள் தற்காலிக குளங்களில் இனப்பெருக்கம் செய்கின்றன. ஆண் *மினர்வர்யா அசுமதி* தவளையின் ஒற்றை அல்லது சில ஆண் தவளை ஓசையினை விடக் கூட்டு ஓசையினையே பெண் தவளைகள் விரும்புகின்றன.

## மேற்கோள்கள்

பகுப்பு:வங்காளதேச உயிரினங்கள்
பகுப்பு:தவளைகள்